Յուրի Կարաբչիևսկի

**Յուրի Արկադևիչ Կարաբչիևսկի** (, ), ռուս բանաստեղծ, արձակագիր և գրական քննադատ-ակնարկագիր, կենսագիր, մայակովագետ, խորհրդային այլախոհ:

## Կենսագրություն
Ծնվել է Մոսկվայում, ապրել է Պոտիլիխի փողոցում գտնվող կոմունալ բնակարանում։ Հայրենական մեծ պատերազմի ժամանակ մոր՝ Եվգենիա Իզրաիլևնա Կարաբչիևսկայայի (1913-1991) և ավագ եղբոր հետ գտնվել է տարհանման մեջ Չելյաբինսկում։  Նրա հայրը՝ Արկադի Լվովիչ Կարաբչիևսկին (1912 -?), ծնվել է Կիևի նահանգի Բելիլովկա բնակավայրում, եղել է ավագ տեխնիկ-լեյտենանտ, ծառայել է որպես 4-րդ Ուկրաինական ճակատի առանձին ավիացիոն գնդի էսկադրիլիայի կապի պետ։ 

Յուրի Կարաբչիևսկին սովորել է թիվ 78 դպրոցում: Ավարտել է Մոսկվայի գործիքաշինական տեխնիկումը և էներգետիկ ինստիտուտը՝ ավտոմատացման և հաշվողական տեխնիկայի մասնագիտությամբ։  Աշխատել է կենսաբանական և բժշկական լաբորատորիաներում, իսկ 1974-1989 թվականներին՝ եղել է «Էտալոն» գործարանում էլեկտրոնային սարքերի վերանորոգման բանվոր։

Որպես բանաստեղծ իր նորամուտը կատարել է 1955 թվականին «Մոսկովսկի կոմսոմոլեց» թերթում։  Հետագա տասը տարիների ընթացքում նա կարողացել է տպագրել ընդամենը չորս բանաստեղծություն տարբեր հրատարակություններում (դրանցից մեկը՝ «Юность» ամսագրում, 1961): Եվ հետո, մինչև 1988 թվականը, Կարաբչիևսկին տպագրվել է միայն արևմուտքում գտնվող ռուսական հրատարակություններում («Грани» (Գերմանիա), «Вестник РХД» (Փարիզ), «Время и мы», «22» (Թել Ավիվ) ամսագրեր  և այլն):

Ես ծնվել եմ 1938 թվականին, մոսկվացի, հավերժական և մշտական: Տեխնիկը նույնպես մշտական է, մանկուց: Գրեթե ամբողջ կյանքում գրականությունն ու տեխնիկան ինձ համար զուգահեռ պարապմունքներ են եղել, միայն մեկի համար են վճարել, մյուսի համար՝ ոչ։  ...60-ականների կեսերին այստեղ հրատարակեցի մի քանի բանաստեղծություններ: Այս ամենը, հազիվ սկսելով, ավարտվեց: Պրահայից հետո, 68-ից հետո, ես ինքս որոշեցի, որ այստեղ ամեն ինչ ավարտվեց ինձ համար, և 20 տարի չհրատարակվեցի, մինչև 1988 թվականը:

1974 թվականին «Вестнике РХД» հաջորդել է Յուրի Կարաբչիևսկու առաջին հրատարակությունը արտերկրում՝ «Մանդելշտամի փողոց» էսսեն։ Կրճատված տեսքով այն տպագրվել է  «Юности»-ում միայն վերակառուցումից հետո՝ 1991 թվականին։

1974 թվականից սկսած գրել եմ արձակ և այլ բանասիրություն։ Տպագրվել եմ արևմտյան բազմաթիվ ամսագրերում՝ «Грани», «Время и мы», «22», «Страна и мир»։  Մեզ մոտ ՝ Մեզ մոտ՝ «Մետրոպոլ» ալմանախում։ Մինչև 1989 թվականի աշունը (15 տարի) աշխատել եմ գործարանում որպես կարգաբերող, զբաղվել ե էլեկտրոնային սարքավորումների վերանորոգմամբ։ Այսպիսով, ես վերջերս անցա ազատ գրական հացի:

1979 թվականին Կարաբչիևսկին, Անդրեյ Բիտովի հրավերով, մասնակցել է անկախ «Մետրոպոլ» ալմանախի կազմմանը և աղմկոտ քաղաքական «մետրոպոլյան» սկանդալից հետո, որը կապված էր պետական գրագրությամբ չթույլատրված ալմանախի ստեղծման հետ, ստացել է, այսպես կոչված, միջազգային ճանաչում ունեցող այլախոհ գրողի չհայտարարված կարգավիճակ, և համապատասխանաբար, ԿԳԲ-ի ճնշումը շատ ավելի մեղմ է դարձել, իսկ լիբերալ գրական շրջանակներում հետաքրքրություն է առաջացել Կարաբչիևսկու ստեղծագործության նկատմամբ: Բայց իրական համբավը՝ նախ արևմուտքում, իսկ հետո ԽՍՀՄ-ում, նրան բերել է «Մայակովսկու հարությունը» («Воскресение Маяковского») գիրքը։ Այն լույս է տեսել «Страна и мир» հրատարակչությունում 1985 թվականին Մյունխենում։ 

1986 թվականին Փարիզում գիրքն արժանացել է Վ.Դալի անվան մրցանակի։  Այս մասին որոշումը փարիզյան ժյուրիի կողմից՝ Ի. Իլովայսկայայի, Մ. Գելլերի, Ժ. Նիվայի, Ն. Ստրուվեի և Վ. Նեկրասովի նախագահությամբ, ընդունվել է միաձայն, ինչպես հայտնել է «Страна и мир» ամսագիրը։ 

Երկար ընդմիջումից հետո Կարաբչիևսկու առաջին հրապարակումը հայրենիքում դարձել է համառոտ գրախոսականը Արսենի Տարկովսկու «երիտասարդությունից մինչև ծերություն» գրքի մասին «Новый Мир» ամսագրում (1988, № 5): Կարճ ժամանակ անց լույս են տեսել «Լիտերատուրնայա Արմենիա» ամսագրի (1988, № 7, 8) համարները՝ Կարաբչիևսկու կենտրոնական ստեղծագործություններից մեկի՝ «Հայաստանի կարոտը» վիպակի հրատարակությամբ։  Հաջորդ երկու-երեք տարիներին երկրի առաջատար ամսագրերը («Театр», «Дружба народов», «Октябрь», «Юность»  և այլն) տպագրել են Կարաբչիևսկու բանաստեղծությունները, արձակը, էսսեները։  1990 թվականից սկսել են լույս տեսնել նրա գրքերը։  Կարաբչիևսկու մասին գրել են Լև Աննինսկին, Նատալյա Իվանովան, Ալ. Միխայլովը, Լեոնիդ Բախնովը, Լեոնիդ Բատկինը և ուրիշներ։ Կարաբչիևսկուն սկսել են հրավիրել գրական երեկոների և ընթերցողների հետ հանդիպումների, ռուսական լրատվամիջոցները հետաքրքրվել են նրանով, մամուլում հայտնվել են հարցազրույցներ և զրույցներ նրա հետ:

1990 թվականին տեղափոխվել է Իսրայել, 1992 թվականին վերադարձել Ռուսաստան։ Մահացել է Մոսկվայում 1992 թվականի հուլիսի 30-ին՝ ընդունելով քնաբերների մահացու չափաբաժին։  Թաղված է Վոստրյակովյան գերեզմանատանը։

## Ընտանիք
Յուրի Կարաբչիևսկու որդիներն են իսրայելցի լրագրող և գրող Արկան Կարիվը և նկարիչ Դմիտրի Կարաբչիևսկին։

## Ստեղծագործություններ
### Պոեներ
* Հոբելյանական նախերգանք («Юбилейная прелюдия», 1969)
* Աշնանային ժամանակագրություն («Осенняя хроника», 1970)
* Էլեգիա («Элегия», 1972)

### Վեպեր և վիպակներ
* Առավոտ և երեկո («Утро и вечер», 1976)
* Ալեքսանդր Զիլբերի կյանքը («Жизнь Александра 3ильбера», 1975)
* Հայաստանի կարոտը («Тоска по Армении», 1978)
* այակովսկու հարությունը («Воскресение Маяковского», 1983), Первое издание, 1985.
* «Незабвенный Мишуня» (1986)
* Ամեն անգամ գարնանը («Каждый раз весной», այս վիպակի վրա հեղինակը աշխատել է մինչև իր կյանքի վերջին օրերը)
* Տան կարոտը («Тоска по дому», 1991)

### Գրական-քննադատական էսսեներ
* Մանդելշտամի փողոցը («Улица Мандельштама», 1970)
* Ընկեր հույսը («Товарищ надежда», 1975)
* «И вохровцы и зеки» (1975)
* Ոչնչացված ժամանակի որոնումը («В поисках уничтоженного времени», 1987) և այլն
* «Точка боли» (Անդրեյ Բիտովի «Պուշկինյան տուն» վեպի մասին, 1988)

## Ծանոթագրություններ

## Արտաքին հղումներ
* Страница-архив Ю. А. Карабчиевского в «Русском Журнале»
* Генрих Сапгир о Карабчиевском
* О романе Ю. Карабчиевского «Жизнь Александра Зильбера» и книге его сына Аркана Карива «Переводчик»
* Обзор творчества Юрия Карабчиевского в журнале «Народ Книги в мире книг»
 
Կատեգորիա:20-րդ դարի գրականագետներ
Կատեգորիա:20-րդ դարի ռուս բանաստեղծներ
Կատեգորիա:20-րդ դարի ռուս գրողներ
Կատեգորիա:Բանաստեղծներ այբբենական կարգով
Կատեգորիա:Դեղերի չարաշահումից մահացածներ
Կատեգորիա:Խորհրդային այլախոհներ
Կատեգորիա:Խորհրդային բանաստեղծներ
Կատեգորիա:Խորհրդային գրականագետներ
Կատեգորիա:Խորհրդային գրողներ
Կատեգորիա:Կենսագիրներ
Կատեգորիա:Ռուս բանաստեղծներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:Ռուս գրողներ